
Direcţia Patrimoniu

         Str. M. Kogălniceanu  Nr.2 , Bl. VT3- parter 

          Telefon: 0252.321599   Fax: 0252.306326

              E-mail: primaria@primariadrobeta.ro
                                  Nr.  
                                            Referat de aprobare
privind aprobarea concesionării,  fără licitație publică și a raportului de evaluare a suprafeței de teren de 73 mp,  situat în municipiul Drobeta-Turnu Severin, Str. Dorobanți, nr.13, identificat cu NC 69476, către dna Popescu Georgeta
1) Motivul emiterii actului administrativ cu caracter normativ
            Prin Contractul de Vânzare- Cumpărare nr. 1673 din 06 septembrie 2022, autentificat de BIN Cosmin Alexandru Șerban, dna. Popescu Georgeta a dobândit imobilul teren in suprafață de 170 mp,  situat în municipiul Drobeta-Turnu Severin,  Str. Dorobanți, nr 13.

              Ulterior, prin Cererea înregistrată sub numărul 33983/06.09.2022, dna Popescu Georgeta, solicită concesionarea suprafeței de 73 mp, teren limitrof suprafeței deținute conform  Actului de Vânzare - Cumpărare din 06 septembrie 2022 în vederea extinderii locuinței  (anexă gospodărească- bucătărie de vară) potrivit Memoriului justificativ, asumat de către arhitect Alexandru Băleanu.

          Din  Extrasul de carte funciară nr. 23070 din 10.06.2022 rezultă că imobilul teren în suprafață de 73 mp situat în Drobeta Turnu Severin, Str. Dorobanți, nr.13, identificat cu NC 69476, este proprietatea municipiului Drobeta Turnu Severin și face parte din domeniul privat.

       Prin Certificatul de urbanism nr. 1083 din 06.10.2022 Serviciul Urbanism arată că imobilul teren în discuție este destinat construirii de locuințe individuale, anexe cu funcțiuni complementare zonei de locuit - bucatii de vară, magazii garaje, spații de comerț instituții publice și servicii, construcții pentru activități nepoluante.
           Conform Raportului de evaluare nr. 72T/12 Octombrie 2022, întocmit de către evaluatorul autorizat A.N.E.V.A.R. ing. Octavian Bordei, valoarea de piață a imobilului este de 15.450 lei (3.130 Euro), iar nivelul minim al redevenței raportat la o perioadă a concesiunii de 49 de ani plătibilă în primii 25 de ani este de 618 lei/an ( 125,2 Euro/an), valoarea unitară este de 211,57 lei/mp (42,87 Euro/mp).

               Având în vedere situaţia de fapt şi de drept, raportat la dispoziţiile art.362 alin.1 și alin.3 din OUG nr. 57/2019 privind Codul Administrativ coroborat cu dispozițiile art. 15, litera e) din Legea 50/1991, propunem concesionarea prin atribuire directa a imobilului teren în suprafață de 73 mp situat în Drobeta Turnu Severin, Str. Dorobanți, nr.13, identificat cu NC 69476 către dna. Popescu Georgeta, inclusiv a Raportului de evaluare nr. 72T/12 Octomrbie 2022 întocmit de către evaluatorul autorizat A.N.E.V.A.R. ing. Octavian Bordei.        
       
2)   Schimbări preconizate
       Nu este cazul.
3)   Impactul socio-economic al proiectului de act administrativ normativ
        Proiectul de hotărâre nu are un impact negativ din punct de vedere macroeconomic, al mediului concurenţial şi al domeniului acordării ajutoarelor sociale, al mediului de afaceri sau asupra mediului înconjurător. În ceea ce priveşte sarcinile administrative proiectul de hotărâre are implicaţii înspre minimum faţă de sarcinile administrative din prezent, pentru funcţionarii Direcţiei Patrimoniu.
4)   Impactul financiar asupra bugetului local,  atât pe termen scurt, pentru anul curent, cât şi pe termen lung 

       Proiectul de hotărâre nu are un efect negativ asupra bugetului local al municipiului Drobeta-Turnu Severin, contravaloarea serviciilor de evaluare, în suma de 600 de lei, urmând a fi recuperată de la concesionar, anterior semnarii contractului de concesiune.
 5)  Efecte ale adoptării hotărârii consiliului local asupra legislatiei în vigoare 
       Nu este cazul.

6)  Consultările efectuate în vederea elaborării proiectului de act administrativ cu caracter  normativ individual
        Nu este cazul.

7)  Activităţi de informare publică privind elaborarea şi implementarea actului administrativ normativ

         Hotărârea consiliului Local va fi adusă la cunoştinţa publicului potrivit procedurii legale, respectiv publicarea pe site-ul www.primăriadrobeta.ro

8)  Implementarea dispozitivului hotărârii

         Ducerea la îndeplinire a dispozitivului hotărârii consiliului local, adoptate, revine Direcţiei Economice şi Direcţiei Patrimoniu.
Viceprimar,                                                           Șef Serviciu Licitații,
                                                                           Contractare și Executări Silite
                      Daniel Cîrjan                                                                  Adrian Ofiţeru

